འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་
རབ་ཏུ་འབར་བའི་མདོ་ལས་རྒྱལ་བུ་རྒྱལ་སར་
ཕྱུང་བའི་མདོ་བཞུགས་སོ། །
།གཡུང་དྲུང་ལྷ་ཡི་སྐད་དུ་ན། ཝེར་ནེ་བང་ཀུན་ཙ་ཀྲ་ཧ། ཧ་ལོ་ཞི་ནེ་དྲར་
ཡ་ཏ། གང་ཟག་མི་ཡི་སྐད་དུ་ན། རྒྱལ་སར་ཕྱུང་བའི་མདོ། རྣམ་པ་ཐམས་ཅད་
མཁྱེན་པ་སྤྲུལ་པའི་སྐུ་ལ་ཕྱག་འཚལ་ལོ། །
༧ དེའི་ཚེ་དེའི་དུས་ན། སྲིད་པའི་ཁྱེའུ་གསལ་བ་ཞེས་བགྱི་བ་དེ། ལྷོ་འཛམ་བུ་
གླིང་གི་མིག །སོག་ཀ་བོན་གྱི་འབྱུང་གནས། གནས་མཆོག་དམ་པ་འོལ་མོ་གླིང་ཆེན་
གྱི་དབུས། རྒྱལ་རིགས་ཀྱི་རྒྱལ་ས་ཆེན་པོ། མཁར་བར་པོ་སོ་བརྒྱད་ཀྱི་ནང་ན། ཡབ་
རྒྱལ་བོན་ཐོད་དཀར་དང་། ཡུམ་ཡོ་ཕྱི་རྒྱལ་བཞད་མ་གཉིས་ཀྱི་སྲས་སུ་འཁྲུངས་ནས།
སེམས་ཅན་འགྲོ་བའི་དོན་མཛད་པ་ལ། མཚན་མཁན་བྲམ་ཟེའི་བུ་གསལ་ཁྱབ་ཡེ་
ཤེས་འོད་ལྡན་གྱིས་མཚན་བརྟགས་ཏེ། མཚན་ཀྱང་ཤིན་ཏུ་བཟང་བར་བཅད་ནས།
མིང་དང་མཚན་ནི། སྟོན་པ་གཤེན་རབ་མི་བོ་ཀུན་ལས་རྣམ་པར་རྒྱལ་བ་ཞེས་བྱ་
བ་བཏགས་ཏེ། དགའ་སྟོན་དང་མཆོད་པ་རྒྱ་ཆེན་པོ་བྱས་པའི་དུས་དེར། རྒྱལ་བུའི་
ཕྱི་མེས་དང་བྲམ་ཟེ་ལ་སོགས་པ་ཤིན་ཏུ་གྲངས་མང་བ་ཞིག །རྒྱལ་བུའི་ཞལ་མཐོང་
མ་ཐག་ཏུ་སངས་རྒྱས་ཏེ་སོང་ངོ༌། །ཡང་དེའི་ཚེ་རྒྱལ་བུ་དེ་རྒྱལ་སར་མ་ཕྱུང་གི་བར་
141

གསུང་རབ་སྒོ་མཛོད་རིན་པོ་ཆེའི་གླེགས་བམ།
14
དུ། གཞོན་ནུ་རོལ་རྩེད་ཀྱི་ཚུལ་མཛད་དེ། དེ་ཡང་ངོ་མཚར་ཆེ་བའི་གནས་ལ། ངོ་
མཚར་ཆེ་བའི་འཁོར་གྱིས་བསྐོར་ནས། ངོ་མཚར་ཆེ་བའི་རྩེད་མོ་མཛད་དེ། གནས་
ནི་བཀྲ་ཤིས་པའི་ས་ལ་འབུར་དུ་དོད་པ། གནམ་འཁོར་ལོ་རྩིབས་བརྒྱད་ཀྱི་འོག །ས་
པད་མ་འདབ་བརྒྱད་ཀྱི་སྟེང་། རི་གཡུང་དྲུང་དགུ་བརྩེགས་ཀྱི་རྩ། བྲག་སེང་གེ་
རྒྱབ་བསྣོལ་གྱི་བར། གླིང་ས་སྐས་གསུམ་པའི་ནང་དུ། མཚོ་ཡན་ལག་བརྒྱད་ལྡན་གྱི་
འགྲམ། ཤིང་གཞའ་ཚོན་འོད་འབར་གྱི་གསེབ། རྩྭ་མེ་ཏོག་སྣ་ཚོགས་ཀྱི་ཚལ། གསོས་
བདུད་རྩི་སྨན་གྱི་ནགས། དེ་ལྟ་བུའི་གནས་ན། ངོ་མཚར་ཆེ་བའི་འཁོར་ནི། ལྷའི་ཁྱེའུ་
དང་། ལྷའི་བུ་མོ་དང་། ཀླུའི་ཁྱེའུ་དང་། ཀླུའི་བུ་མོ་དང་། མིའི་ཁྱེའུ་དང་། མིའི་བུ་མོ་
དང་། ལྷ་མིན་གྱི་ཁྱེའུ་དང་། ལྷ་མིན་གྱི་བུ་མོ་དང་། སྤྲེའུའི་སྡེ་ཚོགས་དང་། མཁའ་
ལྡིང་གི་འདབ་ཆགས་དང་། སྤུ་སྡུག་གི་གཅན་གཟན་དང་། ངོ་མཚར་གྱི་རི་དྭགས་
དང་། འདོད་འབྱུང་གི་གཡུང་དྭགས་དང་། དེ་ལ་སོགས་པ་བསམ་གྱིས་མི་ཁྱབ་པ་
དང་། ཐབས་ཅིག་ཏུ་བཞུགས་སོ། །དེ་ལ་ངོ་མཚར་དུ་ཆེ་བའི་ལྟད་མོ་ནི། རྩི་ཤིང་
ནགས་ཚལ་གྱི་གླིང་ལ། དབུས་སུ་གཙོ་འཁོར་རྣམས་འདུས་ནས། ཅོལ་ཆུང་བྱིས་
པའི་ཚུལ་དུ། རྒྱལ་པོའི་མདུན་ས་འདིང་ངོ༌། །བློན་པོའི་གྲོས་ར་ཤོམ་མོ། །དེད་དཔོན་
གྱི་དམག་ཤོམ་བྱེད་དོ། །ཚོར་དཔོན་གྱི་ནོར་ལེན་རྫོངས་སོ། །ལས་དཔོན་གྱི་བཀའ་
ཁྲིམས་རྩལ་ལོ། །སྨྲ་མཁན་གྱི་ཞལ་ལྕེ་གཅོད་དོ། །བདེན་རྫུན་གྱི་ཤག་ཁ་འགྱེད་དོ། །
ལེགས་ཉེས་ཀྱི་དྲང་ཤན་འབྱེད་དོ། །བཙུན་མོའི་ཆབ་སྲིད་འཛིན་ནོ། །མཛའ་མོའི་
བརྩེ་གདུང་བྱེད་དོ། །འབངས་འཁོར་གྱི་ཞབས་ནས་འདེགས་སོ། །དེ་ལ་ཐམས་ཅད་
ཀུན་ཀྱང་ངོ་མཚར་སྐྱེས་སོ། །ནགས་ཚལ་གྱི་ཤར་ཕྱོགས་སུ། ཧ་ནུ་མ་དྷའི་རྩེད་མོ་
མཛད་དོ། །བྱང་ཕྱོགས་སུ་ནག་པོ་བདུད་ཀྱི་ཆོ་འཕྲུལ་བཟློག་གོ །ནུབ་ཕྱོགས་སུ་ཀླུ་
ཁྱུང་གཉིས་ཀྱི་འཁྲུག་པ་བསྡུམ་མོ། །ལྷོ་ཕྱོགས་སུ་ཤ་ཟ་སྲིན་པོའི་འཇབ་བུ་བཏུལ་ལོ། །
142

མདོ་སྡེ།
\bh]/
རྒྱལ་སར་ཕྱུང་བའི་མདོ།
ལྷོ་ཤར་དུ་འདབ་ཆགས་བྱའི་གཏམ་རྒྱུད་བཤད་དོ། །བྱང་ཤར་དུ་གཅན་གཟན་རིས་
བཀྲའི་འབྱུང་ཁུངས་གླེང་ངོ༌། །བྱང་ནུབ་དུ་རི་དྭགས་ཤར་ནའི་ལོ་རྒྱུས་གསུངས་སོ། །
ལྷོ་ནུབ་ཏུ་རྒྱལ་བུ་མཉེས་པའི་དགའ་སྟོན་མཛད་དོ། །དེར་ཟླ་བ་དགུ་དང་ངོ་བཅུའི་
བར་དུ། རྒྱལ་བུ་དེ་བྱིས་པའི་ཚུལ་མཛད་དེ། ནགས་ཚལ་གྱི་གླིང་ལ་བཞུགས་སོ། །ཟླ་
དགུ་ངོ་བཅུ་ལོན་ནས། རྒྱལ་བུ་སྤྲུལ་པའི་སྐུ་གསོ་སྐྱེད་མི་འཚལ་ཏེ། སྐུའི་མ་མ་དང༌།
རོལ་རྩེད་ཀྱི་གྲོགས་རྣམས་ཀྱིས་དཔྱད་པས། སྔོན་དང་མི་འདྲ་བར་བྱིས་པའི་ཚུལ་
སྤོང་བ། བག་ཡོད་པའི་སྤྱོད་པ་མཛད་པ། ཐོལ་མ་གྱུའི་ལས་དོར་བ། སྨྲ་བའི་ཚིག་
ལ་མཁས་པ། དཔྱད་པའི་འདུ་ཤེས་དྲུང་བ། ཅི་མཛད་ཀྱི་བྱ་བ་མཁས་པ། ངང་རིང་
བ། ཚུལ་ཞི་བ། ཁྲེལ་ཡོད་པ། ངོ་ཚ་དང་ལྡན་པ། གཞོན་ནུ་བཅུ་དྲུག་ལོན་པའི་ཚུལ་
ཅན་དུ། ཟླ་བ་དང་ཞག་དང་ཟ་མ་སོགས་ལ། ཉམས་དང་། མདངས་དང་། མཛད་
སྤྱོད་རྣམས་ནི། གོང་འཕེལ་དུ་འགྲོ་ཞིང༌། ཀུན་ལས་ཁྱད་པར་དུ་དཔག་པའི་མཚན་
རྟགས་མང་དུ་མངའ་འོ། །
༧ དེའི་ཚེ་དེའི་དུས་ན། མཁར་བར་པོ་སོ་བརྒྱད་ཀྱི་ནང་ན། ཡུམ་ཡོ་ཕྱི་རྒྱལ་བཞད་
ཀྱིས། ཡབ་ལ་གསོལ་པ་རྒྱལ་པོ་ལགས། འོ་སྐོལ་གྱི་རྒྱལ་བུ་ནགས་ཚལ་གྱི་གླིང་ལ་བྱོན་
ཁར། བདག་ནི་ཟླ་བཅུ་གཉིས། ཞག་མ་སུམ་བརྒྱ་དྲུག་ཅུ། ཟ་མ་བདུན་བརྒྱ་ཉི་ཤུ་
ལ། སྐུ་གསུང་ཐུགས་བསྐྱེད་ནས། རྒྱལ་ས་ཟིན་པ་ལགས་གསུངས་པ་དང་། དེ་ནས་
དགུང་ཞག་གསུམ་ལོན་ནས། རྒྱལ་པོ་ཡབ་ཡུམ་དང་། འཁོར་དུ་གཏོགས་པ་རྣམས།
གཅིག་ཀྱང་མ་ལུས་པར་སངས་རྒྱས་ཏེ་འགྲོ་གསུངས་པ་དང༌། དགུང་ཞག་གསུམ་
བགྱི་བ་ནི། སང་ཕོད་ཀྱི་ལོ་ལགས་སོ་གསུངས་པ་དང་། ད་ལྟ་ཟླ་བ་བཅུ་གཉིས་ཡར་
ཚེས་དང་བཅུ་གསུམ་ལགས་པ། རྒྱལ་བུ་རྒྱལ་ས་རུ་ཕྱུང་རན་པ་ལགས་པས། དེ་ཡང་
འཁོར་རྣམས་སྦྲན་ཐོང་ལ། རོལ་མོའི་ཚོགས་དང་ཆོས་ལ། རྒྱལ་བུ་ནགས་ཚལ་ནས་
143

གསུང་རབ་སྒོ་མཛོད་རིན་པོ་ཆེའི་གླེགས་བམ། 14
གདན་དྲོངས་ཤིག །ཅེས་ཞུས་པས། ཡབ་ཀྱིས་ཀྱང་ཤིན་ཏུ་མཉེས་ནས། དེ་དེ་བཞིན་
ནོ། །ཞེས་གསུངས་ཏེ། བློན་པོ་དང་དེད་དཔོན་དང་། འཁོར་པ་མང་པོ་རོལ་མོའི་
ཚོགས་དང་བཅས་ནས། སྤྱན་འདྲེན་དུ་སོང་ངོ༌། །དེ་ལ་འཁོར་རྣམས་ཀྱང་ཤིན་ཏུ་
དགའ་ནས། ལ་ལ་ནི་འགྲེའོ། །ལ་ལ་ནི་ལྡེག་གོ །ལ་ལ་ནི་དགོད་དོ། །ལ་ལ་ནི་མཆོང་
ངོ༌། །ལ་ལ་ནི་རྒྱུག་གོ །ལ་ལ་ནི་འཁྲབ་བོ། །ལ་ལ་ནི་རྩེའོ། །ལ་ལ་ནི་འཇོལ་ལོ། །ལ་
ལ་ནི་གར་བྱེད་དོ། །ལ་ལ་ནི་གླུ་གར་སྒྱུར་རོ། །ལ་ལ་ནི་ཤོན་འཁྲབ་བོ། །ལ་ལ་ནི་
བྲོ་བརྡུང་ངོ༌། །ལ་ལ་ནི་སྒོང་སྤོར་རོ། །ལ་ལ་ནི་སྒོང་བསྒྱུར་རོ། །ལ་ལ་ནི་དར་ཕྱར་
རོ། །ལ་ལ་ནི་དུང་འབུད་དོ། །ལ་ལ་ནི་རྔ་བརྡུང་ངོ༌། །ལ་ལ་ནི་གཤང་དཀྲོལ་ལོ། །ལ་
ལ་ནི་གླིང་བུ་འབུད་དོ། །ལ་ལ་ནི་པི་ཝང་དཀྲོལ་ལོ། །ལ་ལ་ནི་མཆོད་པ་འབུལ་ལོ། །
དེ་ལྟར་རོལ་མོ་སྣ་ཚོགས་བསྒྱུར་གྱིན་རྒྱལ་བུའི་སྤྱན་སྔར་ཕྱིན་པ་དང་། རྗེ་རིགས་ཀྱི་
དེད་དཔོན་ལེགས་གྲུབ་དཔལ་གྱིས་གསོལ་པ། རྒྱལ་བུ་དམ་པ་སྟོན་པ་སངས་རྒྱས་
ལགས། རྒྱལ་ས་ཡང་ཐོག་གནས་སུ་མི་བཞུགས་པར། ནགས་ཚལ་གླིང་ལ་བྱིས་པའི་
ཚུལ་མཛད་པ། སྐུ་ལ་སྙུང་དང་སྦྲིབས་སྐྱེམས་མི་མངའ་བར། ཐུགས་དམ་དགོངས་
ཉམས་ཤིན་ཏུ་བདེ་ལགས་སམ། ནགས་ཚལ་གླིང་ལ་ཕུན་སུམ་འཚོགས་ལགས་སམ།
མེ་ཏོག་གླིང་ལ་ལྟད་མོ་མཚར་ལགས་སམ། འཁོར་དང་མངའ་རིས་ཅི་འདྲ་མཇལ་
ལགས་སམ། ད་ནི་འགྲོ་བ་སེམས་ཅན་དོན་དགོངས་ལ། རྒྱལ་བུ་རྒྱལ་སར་ཕྱུང་
བའི་དུས་ལགས་ཏེ། བདག་ཅག་འཁོར་རྣམས་རྒྱལ་པོ་ཡབ་ཡུམ་གྱིས། ནགས་ཚལ་
གླིང་ནས་གདན་འདྲེན་གཏོང་བ་ལགས། རྒྱལ་བུ་དུས་ལ་བབ་ན་དགོངས་མཛོད་
ལ། མ་ཐོགས་མྱུར་དུ་གནས་སུ་གཤེགས་པར་ཞུ། ཞེས་ཞུས་སོ། །དེ་ལ་རྒྱལ་བུའི་ཞལ་
འཛུམ་པར་མཛད་དེ་གསུངས་པ། ཉོན་ཅིག་བློན་པོ་ལེགས་གྲུབ་དཔལ། ཞུས་པའི་
དོན་དེ་སྐབས་ལ་ཕོག །གཞོན་ནུ་རོལ་རྩེད་རྩེ་བ་ལ། གནས་སྐབས་མཚར་བཞད་
144

མདོ་སྡེ།
༼ཁ༽
རྒྱལ་སར་ཕྱུང་བའི་མདོ།
མ་གཏོགས་པ། ཡིད་དང་བསམ་པ་མ་ཟིན་ན། ཅོལ་ཆུང་བྱིས་པ་རང་ཁ་མ། མི་
ཚེ་ཡང་མ་ཡེང་ལ་ཟད། གང་ལ་བརྟགས་པའི་མདོ་དོན་སྟོར། གཙང་མ་མི་ལུས་
མི་དགོས་དང་། འདབ་ཆགས་བྱ་ཡང་སྒོང་ཤུན་སྟོར། དེ་ཕྱིར་གོང་འཕེལ་ལོས་སོ་
འབྱུང༌། སྨན་གྱི་ཚལ་དུ་འདུག་པ་ལ། སྙུང་ཞེས་བྱ་བ་ག་ན་འབྱུང་། འབྲུ་དགུའི་
བཅུད་ལ་རོལ་པ་ལ། སྦྲིབས་སྐྱེམས་བྱ་བ་ཅི་ཡི་ཕྱིར། གཞོན་ནུ་མཚར་བཞད་བྱེད་
པ་ལ། མི་བདེ་སྡུག་བསྔལ་ག་ན་འོང་། ནགས་ཚལ་གླིང་དུ་བསྡད་པ་ལ། དགོས་
འདོད་ཕུན་སུམ་ལོས་སོ་ཚོགས། ། མེ་ཏོག་གླིང་དུ་རྩེ་བ་ལ། ངོ་མཚར་ལྟད་མོ་ལོས་སོ་
འབྱུང༌། འཁོར་དང་མངའ་རིས་ཅི་མཇལ་ན། བྱ་ལག་མང་བའི་སྤྲེལ་དང་ཕྲད། ཆོ་
འཕྲུལ་ཅན་གྱི་བདུད་དང་ཕྲད། རླབས་པོ་ཆེ་ཡི་ཁྱུང་དང་ཕྲད། འཛིན་པ་ནག་པོའི་
ཀླུ་དང་ཕྲད། འཇབ་བུ་གཏོང་བའི་སྲིན་དང་ཕྲད། ཅལ་ཅོལ་མང་བའི་བྱ་དང་ཕྲད།
ཁྲོ་གཏུམ་རྒོད་པའི་གཅན་དང་ཕྲད། ངོ་མཚར་རི་
ངོ་མཚར་རི་དྭགས་ཚོགས་དང་ཕྲད། འདོད་
འབྱུང་གཡུང་དྭགས་ཚོགས་དང་ཕྲད། ཡེ་མཁྱེན་སྒྲ་བླའི་དམག་དང་ཕྲད། མ་འཕྲད་
པ་ལ་གཅིག་ཀྱང་མེད། མ་དྲན་པ་ལ་དགུ་ཞིག་དྲན། གཙོ་འཁོར་སྔོན་འབྱུང་སྐྱེ་བ་
དྲན། ཧ་ནུ་སྤྲེལ་གྱི་རྩེད་མོ་དྲན། ནག་པོ་བདུད་ཀྱི་རྫུན་སྐྱེངས་དྲན། ཀླུ་ཁྱུང་གཉིས་
ཀྱི་འདུན་མ་དྲན། ཤ་ཟན་སྲིན་གྱི་ཁ་གནོན་དྲན། འདབ་ཆགས་བྱ་ཡི་གཏམ་རྒྱུད་
དྲན། རིས་བཀྲ་གཅན་གྱི་འབྱུང་ཁུངས་དྲན། རི་དྭགས་ཤ་རའི་ལོ་རྒྱུས་དྲན། རྒྱལ་
བུ་དགའ་བའི་དགའ་སྟོན་དྲན། མ་བྱས་པ་ལ་གཅིག་ཀྱང་མེད། ནགས་ཚལ་འཆག་
པའི་འཆག་རོགས་ལ། ལྷ་ཀླུའི་ཁྱེའུ་བུ་མོ་རྣམས། ལ་ལ་སྐུ་ཡི་མ་མ་བྱས། ལ་ལ་ཁབ་
ཀྱི་དཔལ་འབར་བྱས། ལ་ལ་ཡིད་ཀྱི་མཛའ་མོ་བྱས། ལ་ལ་ཁྲུས་ཀྱི་ལྷ་མོ་བྱས། ལ་ལ་
རྒྱལ་གྱི་བློན་པོ་བྱས། ལ་ལ་དམག་གི་དེད་དཔོན་བྱས། ལ་ལ་ཚོང་གི་ཚོང་དཔོན་བྱས།
ལ་ལ་ཁྲིམས་ཀྱི་ལས་དཔོན་བྱས། ལ་ལ་སྨྲ་མཁན་ཤག་འདེབས་བྱས། ལ་ལ་འབངས་
145

གསུང་རབ་སྒོ་མཛོད་རིན་པོ་ཆེའི་གླེགས་བམ། 14
ཀྱི་གཉེར་དཔོན་བྱས། ལ་ལ་གསོལ་གྱི་དང་འདྲེན་བྱས། ལ་ལ་ཆིབས་ཀྱི་ལས་ཀ་
བྱས། དེ་ལྟར་ཅོལ་ཆུང་བྱིས་པ་ཡི། མཚར་འདོད་རྩེད་མོ་འགའ་རེ་བྱས། ད་ནི་བློན་
པོ་ལེགས་གྲུབ་ཀྱིས། ཞུས་པའི་དོན་དེ་སྐབས་ལ་ཕོག །རྒྱལ་བུ་རྒྱལ་ས་གནོན་དུ་འགྲོ།
ཞེས་གསུངས་ནས་འཁོར་རྣམས་དང་ཆས་ནས་གཤེགས་སོ། །
༧ དེ་ཡང་ཨུ་དུམ་ཝ་རའི་མེ་ཏོག་གི་ཁ་ལ་བཞུགས་ཏེ། འཁོར་རྣམས་ཀྱིས་བཏེག་
ནས་རྒྱལ་ས་རུ་ཕེབས་སོ། །སླད་ན་ནགས་ཚལ་གྱི་གསེབ་ཏུ་གནས་པའི། སེམས་
ཅན་སྤྲེའུའི་སྡེ་རྣམས་ཀྱང་རྗེས་སུ་འབྲང་ནས་ངུས་སོ། །གཅན་གཟན་རྣམས་ཀྱང་
ངུས་སོ། །འདབ་ཆགས་རྣམས་ཀྱང་ངུས་སོ། །རི་དྭགས་རྣམས་ཀྱང་ངུས་སོ། །གཡུང་
དྭགས་རྣམས་ཀྱང་ངུས་སོ། །དེ་ལ་རྒྱལ་བུས་བཀའ་སྩལ་པ། ཁྱེད་རྣམས་མ་ངུ་བར་
གནས་འདི་རུ་སྡོད་དང་། འོ་སྐོལ་རྣམས་ནི་སྔོན་ནས་སྨོན་ལམ་གྱིས་འབྲེལ་པ་དང་།
ད་ལྟ་ཡང་འཁོར་གྱི་དང་པོ་རུ་གྱུར་པས། བདག་རྒྱལ་ས་རུ་ནམ་ཕྱུང་བའི་དུས་སུ།
ཁྱེད་རྣམས་སངས་རྒྱས་ཏེ་འགྲོའོ། །ཞེས་གསུངས་པས། དེ་རྣམས་ཤིན་ཏུ་དགའ་ནས་
སྐོར་བ་དང་གུས་པས་འདུད་དེ། ། ལམ་དུ་བསྐྱལ་ནས་སླར་ལྡོག་གོ །དེའི་ཚེ་ན་ནམ་
མཁའ་ལས་འོད་གསལ་བ་མང་པོ་ཤར་རོ། །བར་སྣང་ལས་སྒྲ་སྙན་པ་མང་པོ་གྲགས་
སོ། །ས་གཞི་ལས་མཛེས་པའི་མེ་ཏོག་མང་པོ་སྐྱེས་སོ། །དེ་ལ་དང་པོ་གྲོང་ཁྱེར་ཆེན་
པོ་ཡངས་པ་ཅན་གྱི་འདབ་ཆགས་སྣ་ཚོགས་ཀྱིས་བསུའོ། །དེ་ནས་རི་དྭགས་སྣ་ཚོགས་
ཀྱིས་བསུའོ། །དེ་ནས་གཅན་གཟན་སྣ་ཚོགས་ཀྱིས་བསུའོ། །དེ་ནས་གཡུང་དྭགས་སྣ་
ཚོགས་ཀྱིས་བསུའོ། །དེ་ནས་ཁྱི་རིག་པ་ཅན་གྱིས་བསུའོ། །དེ་ནས་འཁོར་འབངས་
ཐམས་ཅད་ཀྱིས་བསུའོ། །དེ་ནས་རྨངས་རིགས་ཀྱི་ཁྱེའུ་བུ་མོ་རྣམས་ཀྱིས་ཚན་སྤོས་ཀྱི་
དུད་པས་བསུའོ། །དེ་ནས་བྲམ་ཟེའི་རིགས་ཀྱི་ཁྱེའུ་དང་བུ་མོ་རྣམས་ཀྱིས་སྐུ་ཁྲུས་དང་
གཙང་ཚན་གྱིས་བསུའོ། ། དེ་ནས་རྗེ་རིགས་ཀྱི་ཁྱེའུ་དང་བུ་མོ་རྣམས་ཀྱིས་རྔ་གཤང་
146

མདོ་སྡེ།
རྒྱལ་སར་ཕྱུང་བའི་མདོ།
དང་རོལ་མོས་བསུའོ། །དེ་ནས་རྒྱལ་རིགས་ཀྱི་ཁྱེའུ་དང་བུ་མོ་རྣམས་ཀྱིས་དར་དཀར་
གྱི་གཡབ་མོ་དང་གདུགས་དང་རྒྱལ་མཚན་དང་བ་དན་དང་ཕྱེ་མ་དང་འཕུར་མ་
རྣམས་ཀྱིས་བསུའོ། །དེ་ནས་དེད་དཔོན་རྣམས་ཀྱིས་གོ་ཆ་དང་རྒྱན་ཆ་དང་ནོར་བུ་
རིན་པོ་ཆེས་བསུའོ། །དེ་ནས་བློན་པོ་རྣམས་ཀྱིས་ཕྱག་དང་ཞེ་ས་བཀུར་སྟིས་བསུའོ། །
དེ་ནས་རྒྱལ་པོ་ཡབ་ཡུམ་གྱིས་རྒྱལ་ས་ཡང་ཐོག་ཏུ་བསུའོ། །དེ་ནས་མཁར་བར་པོ་
སོ་བརྒྱད་ཀྱི་ནང་དུ་བྱོན་ནས།ས། ཡབ་ཡུམ་ལ་རྒྱལ་ཕྱག་ཕུལ་ཏེ་སྙུང་གི་དྲི་བ་མཛ
དོ། །དེ་ནས་འཁོར་རྣམས་ཀྱིས་གསོལ་ཟས་བདའ་དགུ་དྲངས་ནས། ཀུན་གྱིས་མཆོད་
བརྗོད་དང་བཀུར་སྟི་བྱེད་དོ། །
༧ དེའི་ཚེ་དེའི་དུས་ན་སྟེང་གི་ལྷ་དང་། འོག་གི་ཀླུ་དང་། བར་གྱི་མི་རྣམས་